text: এস এম মহসিন একজন বাংলাদেশী মঞ্চ ও টেলিভিশন অভিনেতা। তিনি ২০১৮ সালে বাংলা একাডেমির সন্মানিত ফেলো লাভ করেন। অভিনয়ে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।
  
  শিক্ষা এবং কর্মজীবন 
  মহসিন টাঙ্গাইল জেলায় জন্মগ্রহণ করেন। তিনি বিশ্ববিদ্যালয় থেকে বাংলা ও সাংবাদিকতায় স্নাতকোত্তর সম্পন্ন করেন।
  
  তিনি জাহাঙ্গীরনগর বিশ্ববিদ্যালয়ের নাটক ও নাট্য বিভাগ অনুষদের সদস্য হিসেবে, বাংলাদেশ শিল্পকলা একাডেমির ভারপ্রাপ্ত মহাপরিচালক হিসেবে এবং জাতীয় থিয়েটারের প্রথম প্রকল্প পরিচালক হিসাবে কাজ করেছেন।
  
  তিনি আতিকুল হক চৌধুরী পরিচালিত রক্তে ভেজা ও কবর নাটকে এবং  মুনীর চৌধুরী পরিচালিত চিঠি নাটকে অভিনয় করেছেন। পদক্ষেপ নামক নাটকের মধ্য দিয়ে তিনি রেডিও নাটকে আত্মপ্রকাশ করেন।
  
  তিনি থিয়েটার দল ড্রামা সার্কল এ অভিনয় করেছেন।
  
  কর্ম 
   থিয়েটার নাটক 
   দিপান্তর 
   কবর 
   সুবচন নির্বাসন 
   চুপ আদালত চলছে
  
   টেলিভিশন ধারাবাহিক নাটক 
   মহর আলী 
   সাকিন সরিসুরি 
   গরম ভাত অথবা নিছক ভূতের গল্প 
   নীলম্বরি
  
  পুরস্কার 
   সেরা টেলিভিশন অভিনেতা বিভাগে মেরিল-প্রথম আলো পুরস্কার (২০১৭)
   শিল্পকলা পদক (২০১৭) 
    বাংলা একাডেমি ফেলোশিপ (২০১৮)
  
  ব্যক্তিগত জীবন 
  এস এম মহসিনের দুই ছেলে আছে- রেজওয়ান মহসিন ও রাশেক মহসিন।
  
  তথ্যসূত্র
  
  বহিঃসংযোগ
   
  
  বিষয়শ্রেণী:জন্মের বছর অনুপস্থিত (জীবিত ব্যক্তি)
  বিষয়শ্রেণী:জন্মের স্থান অনুপস্থিত (জীবিত ব্যক্তি)
  বিষয়শ্রেণী:বাংলা একাডেমির সম্মানিত ফেলো
  বিষয়শ্রেণী:বাংলাদেশী টেলিভিশন অভিনেতা
  বিষয়শ্রেণী:বাংলাদেশী মঞ্চ অভিনেতা
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:জীবিত ব্যক্তি
  বিষয়শ্রেণী:২০২০-এ একুশে পদক বিজয়ী
title: এস এম মহসীন